རང་གིས་ལས་ཀ་རང་གིས་བསྒྲུབ་དགོས་པའི་དཔེ་ལ་ད་དུང་འདི་ལྟར་བྲིས་ཡོད་དེ།གཞན་ཡང་དཔོན་བདུན་ལ་ཡུལ་དཔོན་གྱིས་ལས་སུ་ཡུལ་ཆུང་ཁྲིམས་ཀྱིས་འཚོ།དམག་དཔོན་གྱི་ལས་སུ་དགྲ་འདུལ།ཆིབས་དཔོན་གྱིས་གཤེགས་པའི་བཤུལ་འཚོལ།རྔན་དཔོན་གྱིས་འབྲུ་དང་གསེར་དངུལ་གྱི་གཉེར་བྱེད།དྲང་དཔོན་གྱིས་ཞལ་ལྕེ་གཅོད་ཅེས་པ་སྟེ།དཔེར་ན།ཆིབས་དཔོན་ལྟ་བུ་ལ་མཚོན་ན།རྒྱལ་པོ་གང་ལ་ཕེབས་དགོས་ན་ཡང་སྔོན་ལ་ཕྱིན་ནས་དེའི་འགྲོ་ལམ་སོགས་ལ་བརྟག་སྟེ་ཁྲིགས་སེར་འཇོག་དགོས་ཅེས་པའི་དོན་རེད།ཁྱོད་ཚོས་ལྟོས་དང་།ལས་འགན་གསལ་བོ་ཡིན་པ་རེད།